यूएई । एउटा व्यक्ति सफल बन्न के आवश्यक होला ? यदि तपाईको उत्तर शिक्षा मात्र हो भने तपाई गलत पनि हुन सक्नुहुन्छ । हो शिक्षा पनि चाहिन्छ सफल व्यक्ति बन्नको लागि, तर यो शिक्षा घोकन्ते हुनुहुँदैन व्यवहारिक हुनुपर्छ, शिक्षासँगै सीप हुनुपर्छ अनि शिक्षापछिको बाँकी जीवनमा त्यही सीप प्रयोग गरेर करिअरलाई माथि लान सकिन्छ । यसै भन्छन् यी धादिङ्ग स्थायी घर भई हाल दुवईको एक होटलमा कार्यकारी तहमा काम गरिरहेका रामशरण खतिवडा । यति भनिरहँदा उनी अशिक्षित भने होईनन्। थोरै शिक्षा र धेरै सिद्धान्तले मारिवय र स्टारउड ब्रान्ड अन्तर्गत संयुक्त अरब ईमिरेट्सको प्रख्यात पाँच तारे होटल ले रोयल मेरिडियन विच रिसोर्ट एण्ड स्पाको एक्जुकेटिभ हाउसकिपरको पदमा रहेर काम गरिरहेका खतिवडा धादिङ्गको कल्लेरी ८ चङ्टारमा हुर्किएका युवा हुन् र हाल सिद्धलेख गाउँपालिका आदमटारका उनी स्थायीबासी हुन् ।
